b'\n_START_ARTICLE_\nChris Carter\n_START_SECTION_\nBakgrunn\n_START_PARAGRAPH_\nHan ble f\xc3\xb8dt i Bellflower, California som s\xc3\xb8nn av William og Catherine Carter. P\xc3\xa5 college tok han journalistikk som hovedfag, og gikk s\xc3\xa5 ut fra California State University Long Beach i 1979. Hans bror, W. Craig Carter, er en Lord Foundation Professor of Materials Science and Engineering ved Massachusetts Institute of Technology._NEWLINE_Carter begynte \xc3\xa5 skrive for Surfing magasinet n\xc3\xa5r han var ferdig med college. I de neste fem \xc3\xa5rene, reiste han rundt om i verden som en freelance skribent og en av magasinets redakt\xc3\xb8rer. _NEWLINE_Han fikk sin store sjanse i 1985 da Jeffrey Katzenberg, den dav\xc3\xa6rende sjefen for Walt Disney Studio Entertainment, leste et manus som Carter hadde skrevet, og signerte ham til utviklingsavdelingen ved Walt Disney Pictures. Mens han arbeidet med Katzenberg, skrev og produserte Carter flere fjernsynsfilmer, inklusive pilotepisoder av Cameo By Night og The Nanny. Han var med \xc3\xa5 produsere den andre sesongen av Rags to Riches. og ble i 1989 skaper og leder-produsenten av komedieserien Brand New Life for Disneys s\xc3\xb8ndagsprogram.'